## El president Mazón sol·licitarà al CECOPI que s’incorporen 5.000 militars més a les tasques d’emergència a la Comunitat Valenciana

*** Se sumaran als 2.000 que hi ha en estos moments i d’esta manera s’arribarà a la quantitat de 7.000 efectius**

El president de la Generalitat, Carlos Mazón sol·licitarà al CECOPI, que es reunix a les 10:30 hores, que s’incorporen 5.000 militars perquè s’afigen a les tasques d’emergència a la Comunitat Valenciana, que se sumaran als 2.000 que hi ha en estos moments, i així s’arribarà a la quantitat de 7.000 efectius.

La petició es fa una vegada que des d’Emergències han comunicat que després de 72 hores d’intens treball de diagnòstic i atenció precoç ja no hi ha cap nucli de població aïllada i que els accessos són segurs amb els missatges de precaució que s’han enviat a la població i als voluntaris, als quals se’ls agraïx la inestimable col·laboració.

El president de la Generalitat s’ha desplaçat este matí a diferents municipis a on ha comprovat que ja estan els camins buidats, els ponts segurs i les bases logístiques operatives per la qual cosa se sol·licita que es desplegue l’exèrcit en tota la seua extensió.

En paraules del president: “Una vegada hem aconseguit assegurar tots els punts logístics, garantir l’accés rodat per totes les vies i organitzar la distribució de voluntaris ara és segur sol·licitar 5.000 militars addicionals”.

D’igual manera el president condemna “el pillatge i el robatori” i sol·licita que s’aplique “tot el pes de la llei” als responsables.

Fecha: 02/11/2024